โคล พาลเมอร์

โคล เจอร์เมน พาลเมอร์ (; เกิด 6 พฤษภาคม ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งกองกลางให้แก่เชลซีในพรีเมียร์ลีก เขาเคยลงเล่นให้แก่ทีมชาติอังกฤษชุดเยาวชน

สโมสรอาชีพ 
พาลเมอร์เกิดที่วิเดนชอว์และได้เข้าร่วมทีมเยาวชนรุ่นอยู่ไม่เกิน 8 ปีของแมนเชสเตอร์ซิตี เขาได้ลงเล่นให้แก่ทีมเยาวชนหลายรุ่นอายุก่อนที่ได้รับการแต่งตั้งให้เป็นกัปตันทีมรุ่นอายุไม่เกิน 18 ปีในฤดูกาล 2019–20

วันที่ 30 กันยายน ค.ศ. 2020 พาลเมอร์ลงเล่นในแก่ทีมชุดใหญ่ครั้งแรกในอีเอฟแอลคัพรอบที่สี่ที่ทีมเอาบุกไปเอาชนะเบิร์นลีย์ 3–0 ต่อมาในวันที่ 27 ตุลาคม เขาได้ลงเล่นในยูฟ่าแชมเปียนส์ลีกรอบแบ่งกลุ่มครั้งแรกในฐานะตัวสำรองแทนที่เกฟิน เดอ เบรยเนอ ช่วยให้ทีมบุกเอาชนะมาร์แซย์ 3–0

วันที่ 21 สิงหาคม ค.ศ. 2021 พาลเมอร์ได้ลงเล่นในพรีเมียร์ลีกครั้งแรกในฐานะตัวสำรองแทนที่อิลไค กึนโดอัน ช่วยให้ทีมเปิดบ้านเอาชนะนอริชซิตี

วันที่ 21 กันยายน ค.ศ. 2021 พาลเมอร์ทำประตูแรกให้แก่ทีมชุดใหญ่ ช่วยให้ทีมเปิดบ้านเอาชนะวิคัมบ์วอนเดอเรอส์ในอีเอฟแอลคัพ 6–1

ทีมชาติ 
พาลเมอร์เคยลงเล่นให้แก่ทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019

วันที่ 27 สิงหาคม ค.ศ. 2021 พาลเมอร์ถูกเรียกติดทีมชาติอังกฤษรุ่นอายุไม่เกิน 21 ปีเป็นครั้งแรก เขาทำประตูแรกให้แก่ทีมชาติชุดนี้ด้วยการเลี้ยงเดี่ยว ช่วยให้ทีมเอาชนะคอซอวอ 2-0 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก

รูปแบบการเล่น 
พาลเมอร์เป็นผู้เล่นแนวรุกที่เล่นได้หลากหลายตำแหน่ง สโมสรได้บรรยายถึงตัวเขาว่า "สามารถเล่นได้ทั้งกองกลางตัวรุกและกองหน้าตัวเป้า"

อ้างอิง 

นักฟุตบอลชาวอังกฤษ
กองหน้าฟุตบอล
ผู้เล่นสโมสรฟุตบอลแมนเชสเตอร์ซิตี
ผู้เล่นในพรีเมียร์ลีก
นักฟุตบอลจากแมนเชสเตอร์
ผู้เล่นในชุดชนะเลิศยูฟ่าแชมเปียนส์ลีก